Fırat Kaya

Fırat Kaya (alizaliwa Schwäbisch Hall, Ujerumani, 2 Januari 1995) ni mwanasoka wa Uturuki mwanachama wa timu ya taifa ya Uturuki ya viziwi katika soka.

Maisha binafsi
Fırat Kaya alizaliwa na wazazi wenye asili ya Uturuki, Yıldırım na Sevg, kama mtoto wa mwisho kati ya watoto wawili. Kaya alipoteza uwezo wa kusikia na kuanza kucheza soka akiwa na umri mdogo. 

 Kazi ya Klabu 
Akiwa na umri wa miaka 15, Kaya alianza kucheza soka kama mshambuliaji katika timu za vijana za VfR Mannheim (2010–2013). Kazi yake ya kitaalamu ilianza na Eintracht Plankstadt (2013–14). Baadaye alichezea timu za VfR Mannheim (2013–14), SF Schwäbisch Hall (2014–15), TSV Nellmersbach (2015–16), TSG Giengen (2015–16), SC 04 Schwabach (2016–17) na TSV Kornburg (2017–18).  Akiwa bado anacheza kwa mara nyingine katika SF Schwäbisch Hall (2018–19) nchini Ujerumani, alihamia Uturuki na kusaini mkataba wa miezi mitano na Tokatspor mnamo Januari 2019.  

Alishiriki kwenye mechi tisa za nusu ya pili ya msimu wa 2018–19 wa Ligi ya Pili ya TFF na kufunga mabao mawili. Hivyo, akawa mchezaji wa kwanza mwenye ulemavu wa kusikia kucheza katika ligi za kitaalamu za soka nchini Uturuki.  
Baada ya kumalizika kwa msimu wa ligi ya Uturuki, mshambuliaji wa upande wa kulia alirejea Ujerumani na kujiunga na TSG Öhringen (2019–20). 

Msimu uliofuata, alisaini mkataba wa mwaka mmoja na klabu ya Verbandsliga Württemberg SV Fellbach (2020–21) mapema Septemba 2020.  

Katika kazi yake ya klabu nchini Ujerumani na Uturuki kati ya 2013 na 2021, alifunga jumla ya mabao 15 katika mechi 48 alizocheza katika Bayernliga Süd, Landesliga Bayern-Süd/Oberbayern, Ligi ya Pili ya TFF nchini Uturuki, Verbandsliga Württemberg na Landespokal Württemberg.

Marejeo

jamii:waliozaliwa 1995
Jamii:watu walio hai
Jamii:wachezaji mpira wa Uturuki
jamii:WikiMonthly Edit-a-thon Kilimanjaro
Jamii:Wiki4Inclusion Campaign in Tanzania